সত্যজিত্‍ রায় ফিল্ম এন্ড টেলিভিশন ইনস্টিটিউট থেকে একসঙ্গে ইস্তফা দিলেন অধিকর্তা ও রেজিস্ট্রার। যৌন হেনস্থা ও ধর্ষণের মতো অভিযোগ ঘিরে যখন ইনস্টিটিউটে তোলপাড় চলছে, ঠিক তখনই দুজনের এমন পদক্ষেপে প্রশ্ন উঠতে শুরু করেছে।
 ওয়েব ডেস্ক: সত্যজিত্‍ রায় ফিল্ম এন্ড টেলিভিশন ইনস্টিটিউট থেকে একসঙ্গে ইস্তফা দিলেন অধিকর্তা ও রেজিস্ট্রার। যৌন হেনস্থা ও ধর্ষণের মতো অভিযোগ ঘিরে যখন ইনস্টিটিউটে তোলপাড় চলছে, ঠিক তখনই দুজনের এমন পদক্ষেপে প্রশ্ন উঠতে শুরু করেছে। সূত্রের খবর, বৃহস্পতিবার রাতে ইস্তফা দেন অধিকর্তা দেবাঞ্জন চক্রবর্তী। শুক্রবার সকালে পদত্যাগ করেন রেজিস্ট্রার অনিন্দ্য আচার্য। দুজনের পদত্যাগপত্রই গ্রহণ করেছে কেন্দ্রীয় তথ্য ও সম্প্রচার মন্ত্রক। ইস্তফার কারণ নিয়ে দুজনের কেউই অবশ্য মুখ খোলেননি। আপাতত অধিকর্তার দায়িত্ব সামলাবেন ইনস্টিটিউটেরই এক শিক্ষক। তবে রেজিস্ট্রারের দায়িত্ব কে নেবেন, তা ঠিক হয়নি।